Λεόν Ζεέν

Ο Λεόν Ζεέν (γαλλ. Léon Jehin, 17 Ιουλίου 1853 – 14 Φεβρουαρίου 1928) ήταν Βέλγος διευθυντής ορχήστρας και συνθέτης, συνδεδεμένος ιδιαίτερα με την όπερα του Μόντε Κάρλο.Favre G.: Histoire Musicale de la Principauté de Monaco du XVIe au XXe siècle, Éditions des Archives du Palais Princier, Μονακό / Éditions A et J Picard, Παρίσι 1974 Είναι ο άνθρωπος που συνέθεσε τον σημερινό εθνικό ύμνο του Μονακό.

 Βίος και έργο 
Ο Ζεέν γεννήθηκε στη μικρή πόλη Σπα και σπούδασε στο ωδείο της Λιέγης και κατόπιν στις Βρυξέλλες. Στην ίδια πόλη διετέλεσε βιολιστής στο Λα Μονναί, και παράλληλα διεύθυνε ορχήστρες στην Αμβέρσα, στο Αιξ-λε-Μπαιν και στη Βασιλική Όπερα του Λονδίνου. Το 1889, όντας βοηθός μαέστρος στις Βρυξέλλες, διαδέχθηκε τον Αρτύρ Στεκ (Arthur Steck) ως διευθυντής ορχήστρας στην Όπερα του Μόντε Κάρλο, στο Μονακό, μια θέση όπου παρέμεινε μέχρι τον θάνατό του. Η πρώτη του εμφάνιση εκεί ήταν με την όπερα Μιρέιγ του Γκουνό.Walsh, T.J.: Monte Carlo opera, 1879-1909, Gill and Macmillan, Δουβλίνο 1975

Ο Ζεέν διεύθυνε τις παγκόσμιες πρεμιέρες για τις εξής όπερες:

 Hulda (του Σεζάρ Φρανκ), στις 8 Μαρτίου 1894
 Λα ζακερί (των Εντουάρ Λαλό και Αρτύρ Κοκάρ), 9 Μαΐου 1895
 Γκιζέλ (Φρανκ), 30 Μαρτίου 1896
 Μεσσαλίνα (Ίζιντορ ντε Λάρα), 21 Μαρτίου 1899
 Le jongleur de Notre-Dame (Μασνέ), 18 Φεβρουαρίου 1902
 Σερυμπέν (Μασνέ), 14 Φεβρουαρίου 1905
 Ο πρόγονος (Σεν-Σανς), 24 Φεβρουαρίου 1906
 Ντον Προκόπιο (Μπιζέ), 10 Μαρτίου 1906
 Thérèse (Μασνέ), 7 Φεβρουαρίου 1907
 Δον Κιχώτης (Μασνέ), 19 Φεβρουαρίου 1910
 Δηιάνειρα (Σεν-Σανς), 14 Μαρτίου 1911
 Ρώμη (Μασνέ), 17 Φεβρουαρίου 1912
 Πηνελόπη (Φωρέ), 4 Μαρτίου 1913
 Κλεοπάτρα (Μασνέ), 23 Φεβρουαρίου 1914
 Βεατρίκη (Μεσαζέ), 21 Μαρτίου 1914
 Αμαντί (Μασνέ), 1η Απριλίου 1922

Το 1889 ο Ζεέν νυμφεύθηκε τη μεσόφωνο Μπλανς Ντεσάν, με την οποία είχε συνεργασθεί στις Βρυξέλλες.

Ο Ζεέν πέθανε στο Μονακό σε ηλικία 74 ετών. Το 1953 διοργανώθηκε στο Μόντε Κάρλο μια συναυλία στη μνήμη του για τα εκατό χρόνια από τη γέννησή του.

Συνθέσεις
Οι συνθέσεις του Λεόν Ζεέν περιλαμβάνουν έναν Hymne à la Charte για σολίστες, χορωδία και ορχήστρα (1889), ένα «Συμφωνικό σκέρτσο» (1902), ένα Ιντερμέδιο για κόρνο και ορχήστρα (1909), ένα εμβατήριο (Marche Inaugurale, 1909) για τα εγκαίνια του Ωκεανογραφικού Μουσείου και μια συμφωνική σουίτα (1921).

Παραπομπές

Κατηγορία:Διευθυντές ορχήστρας
Κατηγορία:Βέλγοι συνθέτες
Κατηγορία:Μονεγάσκοι
Κατηγορία:Μουσική στο Μονακό